
Проект ! 
ДОГОВОР №..............................

„Доставка на офис обзавеждане за нуждите на МТСП и проект № BG05M90PO001-3.002 „Центрове за заетост и социално подпомагане“ по ОП РЧР 2014-2020“ 
Днес, в гр. София между:  
МИНИСТЕРСТВО НА ТРУДА И СОЦИАЛНАТА ПОЛИТИКА, ЕИК 000695395, със седалище и адрес на управление: ул. „Триадица“ № 2, София 1051, представлявано от Калин Рогачев – главен секретар на министерството на труда и социалната политика, упълномощен със Заповед № РД 01-412/01.07.2016 г. и Евгени Гогушев - директор на дирекция „Финанси и управление на собствеността” наричано по-нататък за краткост ВЪЗЛОЖИТЕЛ, от една страна 
и

….…………………………………………………, със седалище и адрес на управление: ………………………........................................,ЕИК................................., представлявано от……………………………..................……......…,наричан по-долу за краткост ИЗПЪЛНИТЕЛ, от друга страна,
и

след проведено събиране на оферти с обява, по реда на глава 26 от ЗОП, за определяне на изпълнител за възлагане на обществена поръчка с предмет: „Доставка на офис обзавеждане за нуждите на МТСП и проект № BG05M90PO001-3.002 „Центрове за заетост и социално подпомагане“ по ОП РЧР 2014-2020“ и на основание чл. 194 от ЗОП  се сключи настоящият договор за следното: 
І. ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши възмездно доставка на 130 /сто и тридесет/ броя бюра и 130 /сто и тридесет/ броя работни стола за нуждите на проект № BG05M90PO001-3.002 „Центрове за заетост и социално подпомагане“ по ОП РЧР 2014-2020, както и 30 /тридесет/ броя бюра и 30 /тридесет/ броя контейнери за нуждите на МТСП при условията на настоящия договор, в съответствие с ценово предложение на Изпълнителя (Приложение 1)  и техническо предложение на Изпълнителя (Приложение 2), неразделна част от този договор.
(2) Обхватът на доставките по ал. 1 е подробно посочен и следва да се изпълни в съответствие с техническото и ценовото предложение на ИЗПЪЛНИТЕЛЯ (Приложения 1 и 2) и изискванията на ВЪЗЛОЖИТЕЛЯ, посочени в Техническата спецификация (Приложение 3), неразделна част от настоящия договор.  
(3) Качеството на доставената стока трябва да съответства на изискванията, посочени в договора и в техническото предложение на ИЗПЪЛНИТЕЛЯ. 

II. ЦЕНА НА ДОГОВОРА И УСЛОВИЯ ЗА ПЛАЩАНЕ

Чл. 2. (1) Общата стойност на доставките по договора е в размер на……............ (словом……………….) лв. без ДДС и ……….(словом ………..) лв. с ДДС, съгласно ценовото предложение на ИЗПЪЛНИТЕЛЯ (Приложение 2), неразделна част от договора. 

(2) Цената включва всички разходи по качественото изпълнение на поръчката от ИЗПЪЛНИТЕЛЯ. 

(3)  Цената е фиксирана и не подлежи на промяна за срока на действие на договора.
	№ ПО РЕД
	НАИМЕНОВАНИЕ
	МАТЕРИАЛ
	БРОЙ
	ЕД.ЦЕНА БЕЗ ДДС
	ОБЩО

	1. 
	Бюро работно
	Материали: Ламинирани плоскости с дебелина 18 мм. Плотът да е кантиран с ABSкант с дебелина 2 мм, а всички останали детайли с дебелина 1мм.  

Бюрото да е с една врата и едно чекмедже.

Цвят: Череша/Орех/Дъб

пакетирани в кашон с крепежните елементи или в пакет за доставка
	130
	
	

	2. 
	Работен стол
	Основа: На колела, база – хром, подлакътници – полипропилен,  максимално тегло на потребителя 100 кг, тапицерия - текстил, регулиране на височината  на седалката.

пакетирани в кашон с крепежните елементи или в пакет за доставка
	130
	
	

	3. 
	Бюро работно
	Материали: Ламинирани плоскости с дебелина 18 мм. Плотът да е кантиран с ABSкант с дебелина 2 мм, а всички останали детайли с дебелина 1мм

Цвят: Череша/Орех/Дъб 

сглобени на мястото на доставка
	30
	
	

	4. 
	Контейнер с три чекмеджета
	Материали: Ламинирани плоскости с дебелина 18 мм. Плотът да е кантиран с ABSкант с дебелина 2 мм, а всички останали детайли с дебелина 1мм

Цвят: Череша/Орех/Дъб – 

Цветът да е еднакъв с предложения цвят на изделие 3. Контейнерът да е подвижен на 4 бр. колела.

сглобени на мястото на доставка
	30
	
	

	ОБЩА ЦЕНА В ЛЕВА БЕЗ ДДС
	


 (4) Цената по ал. 1 се изплаща в лева, по банков път, по банковата сметка на ИЗПЪЛНИТЕЛЯ: 

       
БАНКА: клон/ офис „...........................................”

       
BIC: ................................................   

       
IBAN: ......................................................................   

(5) Заплащането на доставената стока се извършва в срок до 10 (десет) календарни дни след представяне на следните документи: окончателен приемо-предавателен протокол за доставка, подписан от представители на възложителя и изпълнителя и оригинална фактура, в която се вписва номера на бюджетна линия, по която се извършва плащането.

(6) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите изпълнените от тях работи, които са приети по реда на чл. 10, ал. 4.
IІІ. ПРАВА И ЗАДЪЛЖЕНИЯ НА СТРАНИТЕ

Чл. 3. ИЗПЪЛНИТЕЛЯТ се задължава:

1. Да изпълни предмета на настоящия Договор, качествено в определените срокове, в съответствие с изискванията, посочени в Техническата спецификация на ВЪЗЛОЖИТЕЛЯ и посоченото в техническото предложение на ИЗПЪЛНИТЕЛЯ. 

2. При изпълнение на доставките да спазва всички приложими към предмета на обществената поръчка нормативни изисквания и международни стандарти. 

3. Да достави стоките в договорения срок и да ги предаде, придружени с необходимите документи – ръководство за обслужване на български, както и всички други документи, необходими за правилното им функциониране.

4. Предлаганото обзавеждане да е ново, неупотребявано, в производство в момента и да съответства на изискванията на ВЪЗЛОЖИТЕЛЯ и техническата спецификация.
5. Да осигури за своя сметка товаро-разтоварните дейности и транспорта по доставката до мястото на изпълнение.

6. Да информира ВЪЗЛОЖИТЕЛЯ за възникнали проблеми при изпълнението на договора за обществена поръчка и за предприетите мерки за тяхното разрешаване;

7. Да сключи договор/договори за подизпълнение с посочените в офертата му подизпълнители в срок от 10 (десет) календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

Чл. 4. ИЗПЪЛНИТЕЛЯТ има право: 

1. Да иска от ВЪЗЛОЖИТЕЛЯ приемане на изпълнената доставка, в случай, че е изпълнена съгласно условията по настоящия договор; 

2. Да иска уговореното възнаграждение за изпълнената доставка. 

Чл. 5. ВЪЗЛОЖИТЕЛЯТ се задължава: 

1. Да приеме изпълнението от ИЗПЪЛНИТЕЛЯ по реда и при условията на настоящия договор; 

2.  Да заплати дължимата цена по реда и при условията на настоящия договор; 

3. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично писмено упомената от ИЗПЪЛНИТЕЛЯ като такава.

Чл. 6. ВЪЗЛОЖИТЕЛЯТ има право: 

1. Да получи точно и качествено изпълнение на предмета на договора; 

2. Да получава информация за хода на изпълнението на този договор. 

ІV. СРОКОВЕ И МЯСТО ЗА ИЗПЪЛНЕНИЕ НА ДОГОВОРА

Чл. 7. (1) Доставката на обзавеждането следва да бъде извършено в срок от ………….. календарни дни, но не повече от 60 (шестдесет) календарни дни, считано от датата на подписване на настоящия договор. Договорът влиза в сила от датата на подписването му от двете страни. 

(2) За количества доставени извън възложеното с настоящия договор, ВЪЗЛОЖИТЕЛЯТ няма задължение за плащане. 

Чл. 8. (1) За място на доставка на обзавеждането се определя сградата на МТСП в гр. София, ул. „Триадица” № 2.  

(2) Рискът от случайното погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставка с приемо-предавателен протокол. 

Чл. 9. За дата на доставка на стоките по договора се счита датата на подписване на окончателния приемо-предавателен протокол, с който стоките се предават на ВЪЗЛОЖИТЕЛЯ. 
V. ПРИЕМАНЕ И ПРЕДАВАНЕ НА СТОКИТЕ 
Чл. 10. (1) Приемането на стоките се извършва на мястото на доставяне от представител на ВЪЗЛОЖИТЕЛЯ. 

(2) ИЗПЪЛНИТЕЛЯТ и представител на ВЪЗЛОЖИТЕЛЯ подписват окончателен приемо-предавателен протокол за доставка на обзавеждането.
(3) ИЗПЪЛНИТЕЛЯТ осигурява за своя сметка товаро-разтоварните дейности и транспорта по доставката до мястото на изпълнение. 

(4)  Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

VІ. КАЧЕСТВО

Чл. 11. (1) Качеството на доставените стоки, предмет на настоящия договор, следва да отговаря на техническите стандарти на производителя и на изискванията на ВЪЗЛОЖИТЕЛЯ, посочени в Техническата спецификация. 

(2) Изпълнителят гарантира срещу скрити фабрични дефекти на доставеното обзавеждане, при условие, че са спазени условията за експлоатация и възникналите дефекти не са резултат от обикновено износване, неправилно съхранение или ползване, което се констатира с протокол.  

VIІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

Чл. 12. (1) ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за: 

а) количество и некомплектност на стоките или техническата документация (явни недостатъци); 

- при доставяне на стоки не от договорения вид, посочен в техническата спецификация; 

б) качество (скрити недостатъци): 

- при констатиране на дефекти при употреба на стоките. 

в) Рекламации за явни недостатъци на стоките се правят от ВЪЗЛОЖИТЕЛЯ в момента на предаването им, за което се съставя протокол, подписан и от двете страни. 

г) При рекламация за явни недостатъци ИЗПЪЛНИТЕЛЯТ е длъжен в десет-дневен срок от получаване на рекламацията за своя сметка и риск да достави на мястото на доставяне количеството липсващи в доставката некомплектни/несъответстващи договорени стоки. 

д) Рекламации за скрити недостатъци се правят в срок до три месеца от приемането на стоката.

е) ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти;

ж) При рекламация за скрити недостатъци, ИЗПЪЛНИТЕЛЯТ е длъжен в десет-дневен срок от получаването й да замени доставените дефектни стоки за своя сметка и риск, в случай, че установения недостатък не може да бъде отстранен.
и) Стоките, обект на рекламация, се съхраняват от ВЪЗЛОЖИТЕЛЯ до уреждане на рекламациите. 

VІІІ. НЕПРЕДВИДЕНИ ОБСТОЯТЕЛСТВА
Чл. 13. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непредвидено обстоятелство. Никоя от страните не може да се позовава на непредвидено обстоятелство, ако е била в забава и не е информирала другата страна за възникването на непредвиденото обстоятелство. 

(2) “Непредвидено обстоятелство” по смисъла на този договор е непредвидено и/или непредотвратимо събитие от извънреден характер, възникнало след сключването на договора. 

(3) Страната, засегната от непредвидено обстоятелство, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непредвидено обстоятелство. 

(4) Докато трае непредвиденото обстоятелство, изпълнението на задължението се спира. 

(5) Не може да се позовава на непредвидено обстоятелство онази страна, чиято небрежност или умишлени действия или бездействия са довели до невъзможност за изпълнение на договора. 

(6) Не представлява “непредвидено обстоятелство” събитие, причинено по небрежност или чрез умишлено действие на някоя от страните или техни представители и/или служители, както и липсата или недостига на парични средства. 

ІХ. НЕУСТОЙКИ

Чл. 14. (1) За неизпълнение на задълженията си по настоящия договор, неизправната страна дължи неустойка в размер на 1 % на ден върху стойността на неизпълненото в договорените срокове задължение, но не повече от 20% (двадесет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка. 

(2) При забава в плащането ВЪЗЛОЖИТЕЛЯТ дължи неустойка в размер на 0,3 (нула цяло и три) на сто от конкретната дължима сума за всеки ден закъснение, но не повече от 3 (три) на сто от стойността на съответното плащане. 

(3) За неизпълнението на други задължения по договора, включително при разпространяване на информация, която се отнася до някоя от страните по договора или е била предоставена във връзка с неговото изпълнение, неизправната страна дължи на изправната неустойка в размер на 0.2 (нула цяло и две) на сто от цената по договора за всяко констатирано нарушение. 

Х. ПРЕКРАТЯВАНЕ НА ДОГОВОРА

Чл. 15. Настоящият договор се прекратява в следните случаи:

(1) С изтичане на неговия срок и неговото изпълнение.

(2) По взаимно съгласие между страните, изразено в писмена форма, като страните не 
си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването доставки.

(3) Едностранно от ВЪЗЛОЖИТЕЛЯ с 10-дневно писмено предизвестие – при 
неизпълнение от страна на ИЗПЪЛНИТЕЛЯ на задълженията му по договора.

(4) Когато ИЗПЪЛНИТЕЛЯТ използва подизпълнител без да е декларирал това в 
офертата си, или използва подизпълнител, който е различен от този, посочен в офертата му.

(5) По реда на чл. 118 от Закона за обществените поръчки. 

ХI. ИЗМЕНЕНИЯ НА ДОГОВОРА

Чл. 16. Настоящият договор може да бъде изменян само на основанията за това, предвидени в чл. 116 от Закона за обществените поръчки. 

XII. ПРИЛОЖИМО ПРАВО

Чл. 17. Всяка страна се задължава при промяна на адреса и банковите си сметки да уведоми незабавно другата страна. 

Чл. 18. Страните ще решават споровете, възникнали при и по повод изпълнението на договора или свързани с него или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България по реда на Гражданския процесуален кодекс.

 Чл. 19. За неуредените по настоящия договор въпроси се прилагат разпоредбите на законодателството на Република България – ЗОП, ЗЗД, Търговския закон и др. 

ХIІІ. СЪОБЩЕНИЯ

Чл. 20. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ. 

(2) ВЪЗЛОЖИТЕЛЯТ и ИЗПЪЛНИТЕЛЯТ определят лица за контакти, които координират качественото и своевременно изпълнение на договора за обществена поръчка. Доставката, се приема от определените от ВЪЗЛОЖИТЕЛЯ лица с подписване на приемо-предавателни протоколи за доставка.
(3) За дата на съобщението се смята: 

- датата на предаването – при ръчно предаване на съобщението; 

- датата на пощенското клеймо на обратната разписка – при изпращане по пощата; 

- датата на приемането – при изпращане по факс. 
(4) Упълномощените лица, ангажирани с оперативното изпълнение на настоящия договор са, както следва:

ЗА ВЪЗЛОЖИТЕЛЯ:

………………………………………………………………………………………………

тел.: ………………………………………………, Fax:……………………………

E-mail: ………………………………………………………………………………………

ЗА ИЗПЪЛНИТЕЛЯ:

………………………………………………………………………………………………

тел.: ………………………………………………, Fax:……………………………

E-mail: ………………………………………………………………………………………

При промяна на упълномощените лица по договора, съответната страна ще бъде уведомена в срок до 10 (десет) работни дни.

ХІV. ПРОВЕРКИ И ОДИТ ОТ ОРГАНИТЕ НА ЕС

Чл. 21. (1) ИЗПЪЛНИТЕЛЯТ трябва да разреши на Европейската комисия, Европейската служба за борба с измамите и Европейската сметна палата да проверяват чрез изследване на документите или чрез инспекции на място изпълнението на договора и да осъществяват пълен одит, ако е необходимо, на счетоводните документи, сметките и всякакви други документи, които имат отношение към финансирането на проекта. Тези проверки могат да се провеждат в срок до три години след приключването на оперативната програма.

(2) Освен това, ИЗПЪЛНИТЕЛЯТ трябва да разрешава на Службата за борба с измамите да осъществява проверки и инспекции на място в съответствие с процедурите, предвидени в законодателството на ЕС за защита на финансовите интереси на ЕС срещу измама и други нарушения.

(3) За тази цел ИЗПЪЛНИТЕЛЯТ се задължава да дава достъп на Европейската комисия, Европейската служба за борба с измамите и Европейската сметна палата до персонала или агентите си на обектите си и на местата, в които се изпълнява договорът. Достъпът за агентите на Европейската комисия, Европейската служба за борба с измамите и Европейската сметна палата се предоставя на базата на поверителността по отношение на трети страни, без това да накърнява задълженията по публичното право, предмет на което са те.

(4) ИЗПЪЛНИТЕЛЯТ гарантира, че правата на Европейската комисия, Европейската служба за борба с измамите и Европейската сметна палата да осъществяват одити и 

проверки ще се прилагат при същите условия и според същите правила, изложени тук, и по отношение на всеки подизпълнител или друга страна, възползваща се от средствата от ЕС.

ХV. ОБЩИ УСЛОВИЯ

Чл. 22. Договорът влиза в сила от датата на подписването му от двете страни и приключва с изтичане на гаранционния срок на доставените по договора стоки. 
Чл. 23. Нищожността на някоя клауза от договора не води до нищожност на друга клауза или на договора като цяло.

Чл. 24. Във връзка с изпълнението на договора страните се задължават да спазват изискванията за защита на личните данни съобразно разпоредбите на Закона за защита на личните данни. 

Чл. 25. Настоящият договор се състави и подписа в четири еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.
Неразделна част от настоящия договор са следните приложения:

1. Техническо предложение на ИЗПЪЛНИТЕЛЯ – Приложение 1;

2. Ценово предложение на ИЗПЪЛНИТЕЛЯ – Приложение 2; 

3. Техническа спецификация на ВЪЗЛОЖИТЕЛЯ – Приложение 3;

4. Документи по чл. 58, ал. 1, т. 1 от ЗОП.

	ЗА ИЗПЪЛНИТЕЛЯ 
	ЗА ВЪЗЛОЖИТЕЛЯ 



	
	.............................
	
	................

	/име, фамилия и длъжност /

	За главен секретар
Упълномощен със Заповед

